cyanic-selkie/wikianc huggingface dataset:
Јоанис Метаксас
Воена кариера
Во текот на кризата со Турција во 1914 година во врска со прашањето на источниот егејски острови, Метаксас подготвил нацрт план за ненадејна окупација на Дарданелите во случај на отпочнување на војна.
Легенда (музичка група)
Биографија
Во 2000 година во студиото АХА на Александар Митевски е реализиран синглот ,, Шеќерче,,
Јоанис Метаксас
Воена кариера
На 7 јануари 1921 Јоанис Метаксас бил унапреден во полковник и бил веднаш испратен во пензија.
Легенда (музичка група)
Биографија
Во 2008 година во студиото на Роберт Билбилов е реализиран синглот ,, На овој свет,,
Во 2018 година е реализиран документарен филм насловен "Свет без граници" режиран од Билјана Билбиловска и Глигор Кондоски од Тетово.
Јоанис Метаксас
Национален раскол
Метаксас имал важна улога во националниот раскол кој настанал во 1915 година во врска со инволвирањето на Грција на страната на Антантата во текот на Првата светска војна. Како тврд монархисти, тој го поддржувал кралот Константин I и бил против грчко инволвирање во Првата светска војна. Елефтериос Венизелос, тогашен премиер на Грција, поднел оставка поради одбивањето на Метаксас  за помош на сојузниците во воената кампања на Галиполе и ги користи  ставовите поврзани со војната на претстојните парламентарни избори. Кога Венизелос победил на изборите во мај 1915 година, ја  мобилизирал армијата за да и помогне на Србија, но бил сопрен во намерите од  страна на кралот. Ова разрешување ги зацврстило разликите помеѓу монархистите и венизелистите и довело до т.н. националнен раскол што ќе ја мачи грчката политика со децении.
На 26 мај 1916 година на бугарско-германска војска го напраднала селото Рупел на грчко-бугарската граница. Метаксас, по притисокот од страна на кралот ја го предал селото без отпор.
Во август 1916 година, офицерите венизелисти започнале бунт во Солун, кој резултирал со формирање на Влада на народна одбрана предводена од Венизелос.
Новата влада предводена од Венизелот, со поддршка од сојузниците, ја проширила својата контрола над половина од земјата и влегла во војната  на страната на сојузниците. Во јуни 1917 година, со поддршка на сојузниците, кралот Константин бил сменет и Венизелос дошол на власт. Тој во име на целата земја на 29 јуни 1917 година објавува војна.
Прогонство
Веднаш по детронизирањето на кралот била направена список на непожелни монархисти, кои биле испратени во егзил. На листата се нашле главните личности на тоа време, а меѓу нив и Метаксас. На 20 јуни 1917 година тој бил испратен на Корзика. Метаксас на Корзика пристигнал со својата фамилија (со сопругата и нивните две ќерки). Заедно со останатите прогонети отседнал во хотелот Гранд.
Диктатурата на Метаксас
Со воведувањето на диктатурата на Јоанис Метаксас во 1936 година, за македонскиот народ од Егејска Македонија, започнал еден од најтешките историски периоди. Генералот Метаксас строго ја забранил употребата на македонскиот јазик не само во секојдневниот живот, туку и во рамките на семејството. За секој македонски збор искажан јавно, надвор или во кругот на семејството, следувале тешки казни.
Сите Македонци, без оглед на длабоката старост, биле принудени да ги посетуваат т.н. вечерни училишта и принудно да учат грчки јазик. За да го принудат македонското население да зборува на грчки јазик и во семејствата, грчките џандари(полицијата) ноќе ги прислушкувале Македонците по селата. Поради кршењето на забраната за користење на македонскиот јазик во селата или во тесниот круг на семејството, повеќе од 5 000 Македонци биле принудно осудени и затворени. Дури и во затворите Македонците давале силен отпор за зачувување на својот национален идентитет. Поради тоа, режимот на Јоанис Метаксас за македонскиот народ имал фашистички карактер.
Грачани
Грачани — село во Општина Ѓорче Петров, во околината на градот Скопје. Денес нема жители.
Географија и местоположба
Селото се наоѓа во северниот дел на Скопската Котлина, помеѓу долините на реките Вардар и Лепенец. Атарот на север се граничи со Општина Качаник во Косово. Ова е ридско село, на надморска височина од 580 м.
Историја
На етничката карта од 1927 г. Леонард Шулце Јена го покажува Грачане (Gračane) како албанско село.
На етничката карта на Северозападна Македонија во 1929 г. Афанасиј Селишчев го означил Грачане како албанско село.
Стопанство
Селото има полјоделско-шумарска функција. Атарот зафаќа површина од. Според податоци од 1990-тите, највеќе простор зафаќат шумите (441 ха), потоа пасиштата (269 ха), а на обработливо земјиште отпаѓаат 174,1 ха.
Население
Селото доживеало пораст на населението во повоениот период. Забележан е релативно благ пад на бројноста во текот на 1970-тите, со 358 жители во 1981 г. На пописот од 1991 г. во Грачани не е заведен ниеден жител, што се должи на фактот што тоа било меѓу селата кои целосно го бојкотирале пописот. Ова не ја изменило стварноста дека селото речиси се испразнило, бидејќи на пописот три години подоцна е забележан само 21 жител, а во текот на следните години било сосема е напуштено. Според пописот од 2002 година, Грачани немало ниеден жител. Истото било потврдено и на пописот од 2021 година.
Тост сендвич
Тост или тост-сендвич е сендвич направен со тенко парче салама или кашкавал поставено меѓу две тенки парчиња леб, премачкани со путер. Овој вид сендвич потекнува од Викторијанската ера. Рецептот е објавен во книгата од 1861 година, „Книга за водење домаќинство“ (Mrs Beeton's Book of Household Management) од Изабела Битон. Според Кралското хемиско здружение, просечен тост сендвич содржи 330 калории.
Историја
Во ноември 2011 година, тост-сендвичот бил повторно актуaлизиран во Велика Британија од страна на Кралското хемиско здружение, по речиси 150 години од првото објавување на рецептот. Ова здружение се обидувало да ги оживее рецептите на оние јадења кои се евтини. Тост сендвичот го нарекле „најевтиното јадење“, и дури понудиле 200 британски фунти за оној што ќе изнајде поевтино јадење.
Тост сендвичот во многу ресторани се смета за дополнително јадење што се служи со главното јадење. Објавено е дека тост сендвичот што се служи во ресторанот „Дебелата патка“ (The Fat Duck) во Беркшир, Англија, содржи: салата од коскена срж, сенф од жолчка, мајонез, и кечап.
Во Македонија постојат разни варијанти на тост сендвич, а најчесто се служи со шунка и кашкавал. Други состојки кои се додаваат пред печење на тостот се: пилешко или друг вид месо, зеленчук, помфрит, печурки, а може да се најдат и благи варијанти.
Јерихов
Јерихов (Jerichow) — град во округот Јерихов, во сојузната покраина Саксонија-Анхалт, Германија. Се наоѓа на десниот брег на Елба, северозападно од Гентин.
Јерихов е дом на опатијата Јерихов, поранешен премонстрански манастир, кој основан во раната 1144. Во 1148, започнала изградбата на манастирските цркви Света Богородица и Свети Никола во доцен романескнен стил. Ова ги прави една од најстарите преостанати згради од тули во Северна Германија и, и покрај неговото уметничко совршенство, под високо влијание на брик-архитектурата во Бранденбург. Опатијата била затворена во текот на реформацијата во XVI век и зградите оттогаш биле користени за различни цели. Поголеми обнови биле направени во доцниот XVII век и средината на XIX век. Зградите биле оштетени од американската артилерија во текот на последниет денови на Втората светска војна и поголемиот пожар во 1946. Источна Германија организирала неколку обнови во 1950-тите и 1980-тите, но значителните воени штети останале непоправени и неколку згради биле близу уништување во 1998, па така Опатијата била затворена за јавноста. По ова ги направиле сериозни проблемите на Опатијата и го довело нејзиното постоење во опасност, сериозно напори за воените штети биле брзо материјализирани и со голема поддршка од јавноста. Зградите биле повторно отворени за јавноста во 1999. Тие биле целосно обновени во следните години и може да бидат посетени денес.
Список на државни водачи во 993 година
Ова е список на државни водачи во 93 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
IC 1032
IC 1032 — галаксија во соѕвездието Кит, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 1032 се споменува и како MCG -2-6-12.
Откривање
Објектот е откриен на 18 декември 1896 година од страна на Луис Свифт.
Податоци од набљудување
Според морфолошката класификација на галаксиите, IC 1032 е од видот S0-a. Видливиот сјај со голо око изнесува 13,6 mag, а оној во рамките на интервалот од минималната до максималната честота 14,5 mag, додека површинскиот сјај изнесува 13,7 m/лм2. IC 1032 има привидни димензии од 1,8' х 0,7'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 1 ч 59 м 59,4 с, а неговата деклинација, односно висината на лакот на тој агол, -11° 4' 43". Положбениот агол на објектот е во износ од 75°.
Други поделби
Проучување на IC 1032 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 7568.
Икосаедар
Икосаедар ( - тело со дваесет површини) – еден од петте правилни полиедри. Омеѓен е со дваесет меѓусебно еднакви површини кои имаат облик на рамнострани триаголници и се така распоредени така што телото има триесет рабови и дванаесет темиња.
Келвин Клајн
Историја
1968 - Раните години
Во 1968 година, Клајн, со 10. 000 американски долари ја основал Calvin Klein Limited, продавница за капути во хотелот Јорк, во Њујорк. Првата колекција на Calvin Klein беше линија на "младешки, дискретни палта и фустани" претставени во продавница во Њујорк, “Bonwit Teller”.
Во 1969 година, Клајн се појави на насловната на магазинот Vogue.
Седумдесети
До 1971 година на неговата колекција беа приложени спортски, класични блејзери и долна облека. Во 1973 година, тој доби прва награда за американски моден критичар за неговото 74-то парче од женската колекција. До 1977 година, неговиот годишниот приход се зголеми на 30 милиони американски долари, и Клајн стекна лиценци за марами, чевли, каиши, крзна, очила за сонце и чаршави. Клајн и Шварц правеа секој по 4.000.000 американски долари. Откако компанијата потпиша лиценци за козметика, фармерки, и машка облека, годишниот приход од малопродажбата на Клајн беше проценет на 100 милиони долари. Клајн тврди продажба на 200.000 парчиња на неговите познати фармерки уште првата недела кога излегоа во 1978 година. До 1981, Fortune го процени годишниот приход на Клајн на 8.500.000 американски долари годишно. Во средината на 70-тите, тој воведе мода каде што на задниот џеб на линијата фармерки го имаше неговото лого.
Во доцните 70-ти, компанијата се обиде да постави нов бизнис за парфеми и козметика, но наскоро се повлече од пазарот со големи финансиски загуби. Во 1980 година, откако дизајнираните фармерки го достигнаа врвот на сите времиња, Келвин Клајн, воведе многу успешна линија на боксерици за жени и колекција на долна облека за мажи кои подоцна достигнаа бруто добивка од 70.000.000 $ за една година. Бизнисот на Келвин Клајн за долна облека, промовиран подоцна во 90-тите со џиновски билборди прикажувајќи слики од поп пејачот Марк "Марки Марк" Валберг, беше толку успешен што гаќите станаа општо познати како "Calvins".
1980-1985: Долна облека
Фантастичното растење продолжи до раните осумдесетти. Лиценцираната програма, која во почетокот кога беше иницирана во 1974 година донесе 24.000 долари, подоцна донесе величествен приход од 7.300.000 долари. Таа година, во светот на малопродажбата биле проценети повеќе од 600 милиони долари. Облеката на Клајн беше продавана во повеќе од 12.000 продавници низ САД и беше достапна во шест други земји. Неговиот годишен приход помина 12.000.000 долари.
Финансиски проблеми, зголемен притисок од сите страни, несогласувања околу лиценцата за линијата машка облека и нејзината разочарувачка продажба, како и обртот на огромен број вработени како во рамките на Calvin Klein така и кај лиценцираните партнери доведе до гласини дека индустријата Calvin Klein е на продажба. И навистина, кон крајот на 1987 година, беше кажано дека продажбата на индустријата С.К. на компанијата Triangle, производител на кутии, не успеја само поради паѓањето на акциите на берзата. Иако компанијата речиси се соочи со стечај во 1992 година, Келвин Клајн успеа да ја поврати и да ја зголеми профитабилноста на својата индустрија во текот на доцните 90-ти, главно со успехот на својата мошне популарна долна облека и линијата парфеми, како и линијата спортска облека. Клајн во 1993 година беше прогласен за "најдобар дизајнер во Америка" и подоцна во 1999 година, изненадувачко беше најавувањето дека неговата индустријата е повторно на продажба. Планирајќи да го прошири својот бизнис, кон компанијата се придружија две луксузни компании Moët Hennessy Louis Vuitton и Pinault Printemps Redoute, но ништо не резултираше од тоа. Други потенцијални компании како Tommy Hilfiger Сorp. и италијанскиот холдинг di Partecipazioni се покажаа како слични разочарувања поради превисоката цена на индустријата, наводно од 1 милијарда долари. Откако и по седум месеци немаше потенцијален купувач, Клајн изјави дека неговата индустрија не е повеќе на продажба. Компанијата никогаш нема да успее да стане државна, како што првично планирал Клајн. Во јуни 2008 година, Келвин Клајн го спонзорираше “Следниот американски машки топ модел” давајќи му на победникот 100 000 долари и бонус како runway show за да ја започне својата кариера.
2002-2003: Преземање на страна на “Philips Van Heusen”
Во средината на декември 2002 година, Calvin Klein Inc (CKI) конечно беше продаденa на произведителот на кошули, Philips Van Heusen Corp. (PVH), чиј тогашен извршен директор Брус Клатски беше движечката сила на договорот, за околу 400 милиони долари во готово, 30 милиони долари во акции, како и правото над лиценците и приходи од авторски права во текот на следните 15 години, кои беа проценети од $ 200 до $ 300 милиони. Продажбата исто така вклучуваше и континуиран финансиски стимул на Клајн врз основа на идните продажби на неговиот бренд.
PVH ja наддаде VF Corp., произведителот на фармерките Lee и Wrangler, која исто така беше заинтересирана за купување на биснисот на Келвин Клајн за фармерки, долна облека и костуми за капење контролиран од Warnaco Group, произведител на костимите за капење Speedo во САД, од 1997 година. Договорот со PVH не ги вклучуваше овие бизниси, така да тие останаа со Warnaco. Не можејќи да ги плати долговите од преземањето и договорот за лиценците и поради лошиот публицитет кој настана со откажувањето на судската постапка која се водеше со Келвин Клајн за продавање на лиценцирани производи на други трговци на мало, освен на Calvin Klein, како што пишуваше во договорот, Warnaco во средината на 2001 година поднесе барање за член 11 за заштита, и на крајот, во февруари 2003 година се спаси од банкрот.
Трансакцијата меѓу Calvin Klein и PVH беше финансиски поддржана од страна на приватната фима за капитал во Њујорк, Apax Partners Inc. за која се вели дека инвестирала $ 250,000,000 во конвертибилниот склоп на акции на PVH, како и 125.000.000 $ за две годиншна обезбедена белешка, и сето тоа во замена за места во одборот на PVH. На тој начин, индустријата Calvin Klein стана целосно во сопственост на подружницата на PVH. Во почетокот, Клајн, кој бил вклучен како личност во 15-годишниот договор потпишан со PVH, остана креативен раководител на колекциите, но потоа продолжи како советник на новата компанија и веќе од 2003 година сè повеќе се повлече од бизнисот. Актуелнен претседател и главен оперативен директор на поделбата на индустријата Calvin Klein во рамките на PVH е Том Мури, кој ја исполнуваше оваа позиција уште пред купувањето.
2004:
Со промовирањето на есенската колекција 2006, Њујорк, се отвори и нов изложбен салон на индустријата од 8.600 квадратни стапки (800 м2) во кој може да се сместат до 600 лица на приземјето од запад на 39-тата улица број 205, јужно на Тајмс Сквер, каде Calvin Klein има седиште од 1978 година.
Производи и маркетинг
Највидливите бренд имиња во портфолието на Келвин Клајн вклучуваат:
 Calvin Klein Collection (црна етикета, најдобро дизајнирана линија)
 CK Calvin Klein (сива етикета, неодамна репозиционирана како колекциска линија-мост; лиценцирана за “Warnaco Group Inc.” најмалку до 2044 год.)
 Calvin Klein (бела етикета, спортска линија)
 Calvin Klein Sport (спортскa верзија на линијата-бела етикета за Macy’s)
 Calvin Klein Jeans (линија-тексас облека; лиценцирана за “Warnaco Group” најмалку до 2044 год.)
 Calvin Klein Home (високо квалитетна постелнина, крпи, килими за во бања и друг домашен прибор)
 The Khaki Collection (младешка, средна до високо квалитетна постелнина, крпи, килими за во бања и други додатоци) прекината во 2008 год.
 Calvin Klein Golf (започна доцна во 2007 год.)
 Calvin Klein Underwear (долна облека; лиценцирана за “Warnaco Group” најмалку до 2044)
 CK one Lifestyle brand (парфеми, долна облека, фармерки, започна во 2011 год.)
 Calvin Klein Watches + Jewelry (часовници-1997 година, накит-2004)
Calvin Klein е познатa по различнi линии на парфеми и колонски води. Нивните парфеми и соодветните колонски води, ги одржувала козметичката линија на Calvin Klein, компанијата Unilever, се до недамна, кога во мај 2005 год. козметичкиот гигант Coty, Inc. од Њујорк ги купија лиценците за парфеми од Unilever.
Maркетинг
Тие си играат со новите технологии. Кога во 1999 год. го рекламираа парфемот cKone имаа многу необична, пионерска кампања кога на тинејџери им ја даваа електронска адреса во печатени реклами. Кога тинејџерите пишуваа на таа адреса, беа ставени на дописната листа која им праќаше пораки со нејасни детали за животот на моделите со лажни податоци со цел да ги направи поблиски. Овие пораки пристигнаа во непредвидливи временски интервали и требаше да им дадат на читателите чувство дека тие имале некаква врска со овие ликови. Иако дописните листи беа прекинати во 2002 година, кампањата инспирираше слични маркетинг тактики за филмови и други малопродажни производи.
Брендирање
Интернет
Во 2004 година компанијата го купи името на доменот ''CK.com. Calvin Klein'' е една од ретките компании во светот кои поседувате две букви како домен име.
Долната облека на Calvin Klein исто така ги поседува Bras.com и Underwear.com. Двете домен имиња се користат за да се препраќаат хитови на CKU.com
Дизајнери Тековниот креативен директор на колекцијата за жени на Calvin Klein е Франциско Коста од Бразил, кој веќе работел со Клајн уште пред неговото заминување од компанијата. Коста ја презел работата во 2003 година.
Итало Зучели, поранешен дизајнер на “Jil Sander” и “Romeo Gigli”, соработувал со Calvin Klein шест сезони пред да стане главен дизајнер на колекцијата на машка облека на Calvin Klein пролетта во 2004 година.
Кевин Кариган, Англичанец, е креативниот директор на ck Calvin Klein и Calvin Klein (бела етикета) и нивните лиценцирани производи. Кариган е со Calvin Klein од 1998 година.
Продавници
 Calvin Klein Collection
Во доцните 90-ти компанијата отвори елегантни продавници на Calvin Klein Collection во Париз, Сеул и Тајпеј и продавниците за високо квалитетната cK Calvin Klein во Хонгконг, Милано и Кувајт Сити. Како и денес, постои само една продавница за Calvin Klein Collection. Таа се наоѓа во Њујорк. Од двете продавници на Calvin Klein Collection кои постоеле во САД, локацијата во Далас, во Хајленд Парк, која постоела 20 години беше затворена во средината на 2005 година. Единствената меѓународна локација, во Париз, беше затворена од страна на “PVH” во март 2006 година. Продавницата во Њујорк, која служи како предводник на продавниците на компанијата и се наоѓа на MADISON AVE. Бр 654, се уште е отворена. Задржани се и продавниците на Calvin Klein Collection во Шангај, Пекинг, Сеул, Дубаи и Катар.
Calvin Klein (бела етикета)
Специјални продавници за малопродажба на Calvin Klein, дизајнирани од страна на архитектурската фирма од Њујорк, Lynch/Eisinger/Design беа отворени на плоштадот Ленокс во Атланта, во центарот Беверли во Лос Анџелес, во трговскиот Чери Крик во Денвер, колекцијата Naticк во Natick, Масачусетс, во трговскиот центар на Партриџ Крикин во Мичиген, во трговскиот центар Авентура во Авентура, Флорида, и во Јужното крајбрежје Плаза во Коста Меса во Калифорнија се сега затворени освен последните две во Калифорнија и Флорида. Дополнителни осум продавници, исто така дизајнирани од страна на Lynch/Eisinger/Design се отворија во 2008-та година. Исто така, постојат неколку продавници на Calvin Klein за аутлети, повеќето од кои се наоѓаат во трговските центри за аутлети во САД, и ја продаваат белата етикета спортска опрема и Calvin Klein белата етикета по намалени цени, но не ја продаваат колекциската линија.
 Calvin Klein Underwear
Бутици за долна облека на Calvin Klein може да се најдat во Буенос Аирес, Кардиф (од април 2011 година), Мексико Сити, Единбург, Глазгов, Мелбурн, Хонгконг, Лондон, Манчестер, Њу Јорк, Шангај, Сингапур, Франкфурт, Торонто и Хатфилд, Метротаун во Бурнаби, п.н.е. (Метро Ванкувер).
 Одделот на мало
Главните стоковни куќи во САД, вклучувајќи ја Macy’s, Lord & Taylor и Nordstrom, како и многу мали независни продавници ги продаваат “ck”, белата етикета и колекцијата на фармерки. Некои врвни стоковни куќи, како што се Bergdorf Goodman, Saks на Петтата авенија и Neiman Marcus исто такa ja продаваат колекцијата на Calvin Kein. Значајни трговците на мало во Велика Британија кои нудат Calvin Kein вклучуваат продавници како што се John Lewis, Debenham и KJ Beckett. Во Австралија доминантен трговец на мало е Myer. Calvin Klein производите ги има и на интернет со посебен фокус на продажба на долната облека и парфемите на Calvin Klein.
 Европа и Азија
Во Европа, Calvin Klein e повеќе познат по својата долна облека, модните додатоци а можеби и по колекциите, отколку по средните цени на спортските линии кои се достапни во врвните продавници. Во Азија, исто така, постојат продавници на “ck Calvin Klein” во кои се прoдава машка и женска облека и модни додатоци.
Контроверзии
Во 1995 година, рекламите кои ги промовираа фармерките на Calvin Klein добија критики дека е “детско порно”.
Поводеници (Прилеп)
Поводеници — археолошко наоѓалиште во Прилеп. Наоѓалиштето претставува случаен наод од римското време. На 1,5 км југоисточно од касарните, а на 400 м североисточно од градскиот базен, во 1961 година, при копањето на дупки за расдникот, работниците откриле два поголеми питоса. Наодите се чуваат во Заводот и музеј во Прилеп.
Гулаи
Гулаи е вид на јадење кое има многу богат, лут и вкусен кари сос кој потекнува од Индонезија и Малезија. Главните состојки на ова јадење се: живина, месо од коза, говедско месо, овчо месо, најразлични видови на остатоци од јадења, риба и морски плодови, и секако зеленчук како листови од маниока и незрел џекфрут (вид на овошје). Сосовите на ова јадење најчесто имаат густа смеса со жолтеникава боја поради куркумата. Состојките за гулаи сосот содржат најразлични богати зачини како што се: куркума, коријандер, бибер, галангал, ѓумбир, чили, лук, анасон, лимонска трева, цимет и ким, изблендирани во вид на паста и готвени во кокосово млеко со главните состојќи. Гулаи често се опишува како индонезиски вид на кари, и навистина гулаи е заедничко име за кари јадењата во земјата.
Варијации
Гулаи е јадење кое потекнува од Суматра, Индонезија и се смета дека е локална адаптација на индискиот кари, развиена и произлезена од индиското влијание врз индонезиската кујна. Јадењето е популарно и широко се служи во индонезискиот архипелаг, особено во Суматра, Јава, а исто така Малајскиот Полуостров и Борнео. Густиот и жолтеникав сос од гулаи е еден од најчестите сосови во кујна во Минанкабау, за да даде богат и зачинет вкус за месо, риба или зеленчук. Гулаи често се опишува како вкусен и зачинет, а сепак суптилно комбинирање на вкусови од различни зачини во еден неуреден и мазен вкус, дека е тешко да се разберат поединечните зачини.
Магнезиум сулфат
Магнезиум сулфат е хемиско соединение, сол со формула MgSO4, која содржи магнезиум катјон Mg(2+) (20.19% масен удел) и сулфат анјон SO4(2-). Тоа е бела цврста кристална супстанца, растворлива во вода но не и во етанол.
Магнезиум сулфат обично се среќава во форма на хидрат MgSO4*nH2O, за различни вредности на n помеѓу 1 и 11. Најчест е хептахидратот MgSO4*7H2O, позната како Горка сол, која е хемикалија за домаќинство со многу традиционални намени, вклучувајќи соли за капење.
Главната употреба на магнезиум сулфат е во земјоделството, за корекција на почвите со недостаток на магнезиум (суштинска хранлива материја за растенијата поради улогата на магнезиум во хлорофилот и фотосинтезата). Монохидратот е фаворизиран за оваа употреба; до средината на 1970-тите, неговото производство беше 2,3 милиони тони годишно. Безводната форма и неколку хидрати се јавуваат во природата како минерали, а солта е значајна компонента на водата од некои извори.
Хидрати
Магнезиум сулфат може да се кристализира како неколку хидрати, вклучувајќи:
Почнувајќи од 2017 година, постоењето на декахидрат очигледно не е потврдено.
Сите хидрати губат вода при загревање. Над 320 °C, само безводната форма е стабилна. Се распаѓа без да се топи на 1124 °C во магнезиум оксид (MgO) и сулфур триоксид (SO3).
Хептахидрат
Хептахидратот го зема своето име „Горка сол “ од горчлив солен извор во Епсом во Сари, Англија, каде што солта се произведувала од изворите што излегуваат од местото каде што порозната креда на Норт Даунс се среќава со непропустливата лондонска глина.
Хептахидратот лесно губи еден еквивалент вода за да формира хексахидрат.
Тој е природен извор и на магнезиум и на сулфур. Горките соли најчесто се користат како соли за капење, пилинг, мускулни релаксатори и лекови против болки. Сепак, овие се различни од Горките соли кои се користат за градинарство, бидејќи содржат ароми и парфеми кои не се погодни за растенија.
Монохидрат
Магнезиум сулфат монохидрат, или кизерит, може да се подготви со загревање на хептахидрат на 120 °C. Понатамошното загревање до 250 °C дава безводен магнезиум сулфат. Кизерит покажува моноклинична симетрија при притисоци помали од 2,7 GPa по што се трансформира во фаза на триклинична симетрија.
Ундекахидрат
Индекахидратот MgSO4*11H2O, меридијанит, е стабилен при атмосферски притисок само под 2 °C. Над таа температура, се втечнува во мешавина од цврст хептахидрат и заситен раствор. Има евтектичка точка со вода на −3.9 °C и 17.3% (масен удел) на MgSO4. Големи кристали може да се добијат од раствори со соодветна концентрација чувани на 0 °C неколку дена.
При притисок од околу 0,9 GPa и на 240 K, меридијаниит се распаѓа во мешавина од мраз VI и нонахидрат MgSO4*9H2O.
Нонахидрат
Структурата е моноклинична, со параметри на единечна-ќелија на 250 K: a = 0.675 nm, b = 1.195 nm, c = 1.465 nm, β = 95.1°, V = 1.177 nm3 со Z = 4. Најверојатната просторна група е P21/c. Магнезиум селенат, исто така, формира нонахидрат MgSeO4*9H2O, bно со различна кристална структура.
Природна појава
Како што Mg(2+) и SO4(2-) јоните се вторите по застапеност катјон и анјон во морската вода после Na+ and Cl-, магнезиум сулфатите се вообичаени минерали во геолошките средини. Нивната појава најчесто е поврзана со супергенски процеси. Некои од нив се исто така важни состојки на депозитите на испарувачките соли на калиум-магнезиум (K-Mg).
Светлите точки забележани од вселенското летало Зора во кратерот Окатор на џуџестата планета Церера се најконзистентни со рефлектираната светлина од хексахидрат на магнезиум сулфат.
Речиси сите познати минералошки форми на MgSO4 се хидрати. Епсомит е природниот аналог на „Горката солт“. Меридијанит, MgSO4*11H2O, забележан е на површината на замрзнатите езера и се смета дека се појавува и на Марс. Хексахидритот е следниот понизок хидрат. Три следни пониски хидрати - пентахидрит, старкеит и особено сандерит - се ретки. Кизерит е монохидрат и е вообичаен меѓу испарливите наслаги. Беше забележан безводен магнезиум сулфат од некои депонии за запален јаглен.
Подготовка
Магнезиум сулфат обично се добива директно од суви езерски корита и други природни извори. Може да се подготви и со реакција на магнезит (магнезиум карбонат, MgCO3) или магнезија (оксид, MgO) со сулфурна киселина (H2SO4).
Перинеум
Граници
Длабинските граници на перинеумот се:
Магнезиум сулфат
Подготовка
Исто така, магнезиум сулфат хептахидрат (епсомит, MgSO4*7H2O) се произведува со растворање на магнезиум сулфат монохидрат (киезерит, MgSO4*H2O) во вода и последователна кристализација на хептахидратот.
Физички својства
Релаксацијата на магнезиум сулфат е примарен механизам што предизвикува апсорпција на звук во морската вода на фреквенции над 10 kHz (акустичната енергија се претвора во топлинска енергија). Пониските фреквенции се помалку апсорбирани од солта, така што звукот со ниска фреквенција патува подалеку во океанот. Борна киселина и магнезиум карбонат, исто така, придонесуваат за апсорпцијата.
Медицинска
Главната надворешна употреба е формулацијата како соли за капење, особено за бањи за стапала за смирување на болните стапала. Се тврди дека таквите бањи го смируваат и забрзуваат закрепнувањето од болки во мускулите, болки или повреди. Потенцијалните здравствени ефекти на магнезиум сулфат се рефлектираат во медицинските студии за влијанието на магнезиумот врз резистентната депресија и како аналгетик за мигрена и хронична болка. Магнезиум сулфатот е проучуван во третманот на астма, прееклампсија и еклампсија.
Магнезиум сулфат е вообичаената компонента на концентрираниот раствор на сол што се користи во изолационите резервоари за да се зголеми неговата специфична тежина на приближно 1,25-1,26. Оваа висока густина му овозможува на поединецот без напор да лебди на површината на водата во затворениот резервоар, елиминирајќи што е можно повеќе надворешни сетила.
Во Обединетото Кралство, лек кој содржи магнезиум сулфат и фенол, наречен „паста за цртање“, е корисен за акни или локализирани инфекции и отстранување на цепнатинки.
Внатрешно, магнезиум сулфат може да се администрира преку орален, респираторен или интравенски пат. Внатрешните употреби вклучуваат заменета терапија за дефицит на магнезиум, третман на акутни и тешки аритмии, како бронходилататор во третманот на астма, спречување на еклампсија, токолитички агенс, и како антиконвулзивно средство.
Може да се користи и како лаксатив.
Земјоделство
Во земјоделството, магнезиум сулфат се користи за зголемување на содржината на магнезиум или сулфур во почвата. Најчесто се применува на растенија во саксии или на култури кои се гладни за магнезиум како што се компири, домати, моркови, пиперки, лимони и рози. Предноста на магнезиум сулфатот во однос на другите додатоци на почвата со магнезиум (како што е доломитската вар) е неговата висока растворливост, што овозможува и можност за хранење со листови. Растворите на магнезиум сулфат се исто така речиси неутрални на pH, во споредба со малку алкалните соли на магнезиум што се наоѓаат во варовникот; затоа, употребата на магнезиум сулфат како извор на магнезиум за почвата не ја менува значително pH вредноста на почвата. Спротивно на популарното верување дека магнезиум сулфатот е способен да ги контролира штетниците и голтките, помага во `ртење на семињата, производство на повеќе цвеќиња, подобрување на навлегувањето на хранливи материи и е еколошки, тој не прави ништо од наводните тврдења, освен корекција на недостаток на магнезиум во почвите. Магнезиум сулфатот може дури и да ја загади водата ако се користи во прекумерни количини.
Магнезиум сулфатот историски се користел како третман за труење со олово пред развојот на хелаторната терапија, бидејќи се надевало дека секое внесено олово ќе се преципитира од магнезиум сулфатот и последователно ќе се исчисти од дигестивниот систем. Оваа апликација забележа особено широка употреба кај ветеринарите од почетокот до средината на 20 век. Горката сол веќе беше достапна на многу фарми за земјоделска употреба и често се препишуваше за лекување на животни на фарма кои ненамерно проголтале олово.
Подготовка на храна
Магнезиум сулфат се користи како:
Хемија
Безводниот магнезиум сулфат најчесто се користи како десикант во органската синтеза поради неговиот афинитет за вода и компатибилноста со повеќето органски соединенија. За време на обработката, органската фаза се третира со безводен магнезиум сулфат. Хидрираната цврста супстанца потоа се отстранува со филтрација, декантација или со дестилација (ако точката на вриење е доволно ниска). Други неоргански сулфатни соли како што се натриум сулфат и калциум сулфат може да се користат на ист начин.
Градежништво
Магнезиум сулфат се користи за подготовка на специфични цементи со реакција помеѓу магнезиум оксид и раствор на магнезиум сулфат, кои се со добра врзувачка способност и поголема отпорност од Портланд цементот. Овој цемент главно се користи во производството на лесни изолациски панели. Слабоста во водоотпорноста ја ограничува неговата употреба.
Магнезиум (или натриум) сулфат исто така се користи за тестирање на здравост на агрегати во согласност со стандардот ASTM C88, кога нема сервисни записи за материјалот изложен на вистински временски услови. Тестот се постигнува со повеќекратно потопување во заситени раствори проследено со сушење во рерна за да се дехидрира солта таложена во пропустливите пори. Внатрешната експанзивна сила, добиена од рехидратација на солта при повторно потопување, го симулира ширењето на водата при замрзнување.
Магнезиум сулфат исто така се користи за тестирање на отпорноста на бетонот на надворешен напад од сулфати (ESA).
Аквариуми
Магнезиум сулфат хептахидрат исто така се користи за одржување на концентрацијата на магнезиум во морските акварии кои содржат големи количини на камени корали, бидејќи полека се исцрпува во нивниот процес на калцификација. Во морски аквариум со недостаток на магнезиум, концентрациите на калциум и алкалност е многу тешко да се контролираат бидејќи нема доволно магнезиум за да се стабилизираат овие јони во солената вода и да се спречи нивното спонтано таложење во калциум карбонат.
Двојни соли
Постојат двојни соли кои содржат магнезиум сулфат. Постојат неколку познати како натриум магнезиум сулфати и калиум магнезиум сулфати. Кај мешан бакар-магнезиум сулфат хептахидрат (Mg,Cu)SO4*7H2O неодамна беше откриено дека 7H2O се појавува во јаловината на рудникот и му беше дадено минералното име алперзит.
Истражување
Истражувањата за тематски магнезиум (на пример бањи со Горка сол) се многу ограничени. Советот за Горка сол препорачува капење 2 или 3 пати неделно, користејќи 500-600 g Горка сол секој пат.
Каров (Саксонија-Анхалт)
Каров (Karow) — село и поранешна општина во округот Јерихов, во Саксонија-Анхалт, Германија. Од 1 јануари 2010 е дел од градот Јерихов.
1086 п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 4422 и 4423 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 3664 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 2674 и 2675 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 333 пред основањето на Рим.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1086 година се протега во 1550 и 1551, додека според второто гледиште, годината трае во текот на 1610 и 1611 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, па така годината е 543 пред Буда да ја достигне блажената состојба. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1759 и 1758 исламска година пред хиџра.
NGC 2495
NGC 2495 — спирална галаксија во соѕвездието Рис, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 2495 се споменува и како MCG 7-17-8, MK 383, CGCG 207-16, KUG 0757+399.
Откривање
Објектот е откриен на 14 февруари 1855 година од страна на Вилијам Парсонс, со помош на рефлекторски телескоп, чијашто леќа имала пречник од 72 см.
Податоци од набљудување
Според морфолошката класификација на галаксиите, NGC 2495 е од видот Sd. Видливиот сјај со голо око изнесува 15,2 m, а оној во рамките на интервалот од минималната до максималната честота 15,7 m, додека површинскиот сјај изнесува 12,4 m/лм2. NGC 2495 има привидни димензии од 0,4' х 0,2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 8 ч 0 м 33,2 с, а неговата деклинација, односно висината на лакот на тој агол, + 39° 50' 26". Положбениот агол на објектот е во износ од 15°.
Други поделби
Проучување на NGC 2495 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 22457. Во рамките на атласот на длабокото небо, Уранометрија 2000.00, објектот припаѓа на групата означена со бројот 69; додека во Каталогот на основни ѕвезди (GSC) е групиран под бројот 2973. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1329.
МАРХ
МАРХ — мрежен портал посветен на промоција на македонската архитектура пред пошироката јавност, преку минатите и денешните реализации, проекти, концепти, идеи.
Почетоци
Официјално страницата е промовирана и пуштена во сообраќај за пошироката јавност на 24 ноември 2014 година. Започнува со 10 категории, хронолошки обидувајќи се да ги селектира објавите низ периоди и пресеци. Запознавањето на домашната јавност со сопствената архитектонска сцена е предизвикот на страницата. МАРХ предизвика внимание, бидејќи е единствен концепт на страна која се занимава единствено со домашната архитектонска сцена, презентирајќи ги оригинално проектите, оставајќи им простор на архитектите сами да одлучат како ќе го презентираат проектот. На тој начин создава архива на оригинални мисли, без непотребна продукција.
Екипа
Во почетоците мрежното место МАРХ е водена од основачот Филип Конески, за по некое време да му се придружат Борис Јурмовски и Мартин Ефремовски. Со зголемувањето на содржината се јавува потреба од млади соработници студенти и се распишува конкурс за соработници. Пријавени се поголем број студенти од државните и приватните факултети, при што се избираат петорица. Избраните соработници се: Софија Стојаноска, Моника Крстевска, Ноеми Чаусидис, Антонио Груевски и Љубен Трајаноски.
Хусаро
Хусаро е остров во Стокхолмскиот Архипелаг, североисточно од Стокхолм и јужно од Нортеље.
Историја
Островот Хусаро бил, од 15-от век па сè до 1912 година, место каде била сместена пилот станицата – од тука тргнувале т.н. пилот бродчиња кои ги спроведувале големите бродови низ каналите и опасните места на архипелагот. Во 1912 година оваа станица била затворена, а на островот денес постои мал пилот музеј.
Сообраќај
Има ферибот служба на островот, а патувањето трае околу два и пол часа до центарот на Стокохолм.
Бродска компанија (шведски: Waxholmsbolaget) која е во сопственост на Стокхолмскиот округ го поврзува Хусаро со Стремкајен, а има и туристички бродови (Cinderellabåtarna) кои тргнуваат од центарот (Strandvägen) на Стокхолм.
Надија Џебрил
Надија Џебрил (родена 1982 година, Шведска), чии родители биле Палестинци, е новинарка и ТВ водителка на Шведската телевизија (СВТ),
Список на државни водачи во 1006 година
Ова е список на државни водачи во 006 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Хрватска куна
Куна (ISO 4217: HRK, симб. kn; бројчен код: 191) — државна валута на Хрватска од 30 мај 1994 до 31 декември 2022 г. Името потекнува од истоименото животно, бидејќи куната имала значајна употреба во средновековието на територијата на Хрватска.
Хрватските банкноти се воведени за првпат во 1941 во следните вредности: 10, 50, 100, 500 и 1000 куни. Банкнотите биле печатени во Германија. Исто така, банкнотите биле користени и од партизанските движења.
Второто поколение на куни биле воведени во 1994 година, после транзиционен период кога југословенскиот динар бил заменет со хрватскиот динар. Тогаш една куна била еднаква на 1000 динари. Куната е поделена на 100 липи, именувани според истоименото растение. Изборот на името било доста контраверзно за голем број на граѓани.
Хрватска ја заменила куната со еврото на 31 декември 2022 г. како дел од нејзината интеграција во еврозоната.
Кличе
Кличе (Klitsche) — село и поранешна општина во округот Јерихов, во Саксонија-Анхалт, Германија. Од 1 јануари 2010 е дел од градот Јерихов.
Танин
Танините се астрингентни, полифенолни биомолекули кои се врзуваат и ги преципитираат белковините и разни други органски соединенија, вклучувајќи ги и аминокиселините и алкалоидите.
Структура и класи
Постојат три главни класи на танини. Подолу се прикажани градивните единици на секоја класа.
Мертендорф (Саксонија-Анхалт)
Мертендорф (Mertendorf) — општина во округот Бургенланд, во Саксонија-Анхалт, Германија.
Список на острови во Македонија
Ова е список на островите во Република Македонија. Бидејќи Македонија е обиколена со копно, сите острови се или езерски или речни. Најголем остров е Голем Град во Преспанското Езеро, со површина од 0,18 км². Тој е воедно и единствениот македонски остров во природно езеро — останатите езерски острови се наоѓаат во вештачки акумулации и некогаш биле возвишенија на копно. На списокот се вбројани само трајни острови (чие присуство не зависи од водостојот), потврдени како обележани на физички карти или со изграден објект на нив.
Речни острови
Речните острови се среќаваат во разни реки.
Ненаведени овластувања
Имплицирани овластувања — во случајот на владата на САД, се овластувањата кои ги спроведува Конгресот, а кои не се експлицитно наведени во Уставот, но сепак се неопходни и соодветни кога станува збор за извршување на власта од страна на Конгресот. Кога Џорџ Вашингтон го известил Александар Хамилтон да ја одбрани уставноста на Првата банка на САД против аргументите на Томас Џеферсон, Џејмс Медисон и јавниот обвинител на САД Едмунд Рендолф, Хамилтон дал изјава која што станала класична за ненаведените овластувања. Хамилтон тврдел дека независните должности на владата го подразбирале правото на користење на соодветни средства со цел постигнување на одредени цели. Иако владата на САД била независна само за некои посебни прашања, било невозможно да се дефинираат овластувањата кои може да ги користи, поради тоа што било невозможно за уставотворците да ги предвидат сите идни проблеми. Хамилтон забележал дека „општата социјална клаузула“ и „неопходната и соодветна клаузула“ давале еластичност на уставот. Хамилтон успешно го истакнал своето тврдење пред Вашингтон, кој подоцна го потпишал неговиот предлог закон за Банката преточувајќи го во закон.
Подоцна, позајмувајќи го аргументот на Хамилтон, претседателот на Врховниот суд Џон Маршал се повикал на ненаведените овластувања на владата во пресудата во случајот Мекулох против Мериленд. Аргументот се користел со цел да се оправда негирањето на правото на сојузната држава да оданочува банкноти на Втората банка на САД, при прашањето за уставноста на Конгресот кој ја донел оваа одлука во 1816.
Забелешки и наводи
Ненаведени овластувања логично можат да се сметаат за овластувања, иако не се експлицитно наведени. Легитимноста на овие овластувања се црпи од клаузулата за „општа социјална помош“ во преамбулата, „неопходната и соодветна клаузула“ и „клаузулата за трговија“ кои му дозволувале на конгресот да врши дејствија кои не се директно спомнати во уставот со цел добробит на нацијата.
NGC 7012
Објектот бил предмет и на други истражувања, па освен како NGC 7012 се споменува и како ESO 286-51, AM 2103-450.
Откривање
Објектот е откриен на 1 јули 1834 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 7012 е од видот E5. Видливиот сјај со голо око изнесува 12,6 m, а оној во рамките на интервалот од минималната до максималната честота 13,6 m, додека површинскиот сјај изнесува 13,8 m/лм2. NGC 7012 има привидни димензии од 2,4' х 1,3'.